stanford-oval/wikipedia huggingface dataset:
อังคารคลุมโปง เดอะซีรีส์
นักแสดง

รายชื่อนักแสดง
เพลินพิชญา โกมลารชุน รับบทเป็น แอล
จุฑาวุฒิ ภัทรกำพล รับบทเป็น ต๋อง
ธราธร ภูมิรัตน์ รับบทเป็น เอ็กซ์
มชณต สุวรรณมาศ รับบทเป็น เพลิน
ภัทรวดี บุญมีทรัพย์ รับบทเป็น นัตตี้
ศดานันท์ บาเล็นซิเอก้า รับบทเป็น เบล
อารักษ์ อมรศุภศิริ รับบทเป็น ดล
ศกุนตลา เทียนไพโรจน์ รับบทเป็น ปูเป้
ตะวัน วิหครัตน์ รับบทเป็น ที
อลิสา ขุนแขวง รับบทเป็น ชะพลู
พงศธร จงวิลาส รับบทเป็น อู๋
มารุต ชื่นชมบูรณ์ รับบทเป็น บุรินทร์
คชาภา ตันเจริญ รับบทเป็น ดีเจมดดำ
ชวลิต ศรีมั่นคงธรรม รับบทเป็น ดีเจเชาเชา
การผลิต

อังคารคลุมโปง เดอะซีรีส์ ได้รับเค้าโครงเรื่องแต่ละตอนมาจากเรื่องเล่าของรายการอังคารคลุมโปง รายการพูดคุยเรื่องลี้ลับทางวิทยุจากคลื่น EFM94 เป็นรายการที่ได้รับความนิยมจากคนฟังอย่างมากในโลกออนไลน์ จากการเปิดสายตรงให้แขกรับเชิญและทางบ้านส่งเรื่องเล่าสุดหลอน โดยมี คชาภา ตันเจริญ และ ชวลิต ศรีมั่นคงธรรม เป็นผู้ดำเนินรายการ
เกฟิน สโตรตมัน

| 0 | 1 | 2 | 3 |
| --- | --- | --- | --- |
 สโตรตมันในปี ค.ศ. 2016
ข้อมูลส่วนตัว
ชื่อเต็ม:  เกฟิน สโตรตมัน
วันเกิด:   (1990-02-13) 13 กุมภาพันธ์ ค.ศ. 1990 (34 ปี)
สถานที่เกิด:  ริดเดอร์แกร์ก, เนเธอร์แลนด์
ส่วนสูง:  1.87 m (6 ft 1 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  มาร์แซย์
สโมสรเยาวชน
2007–2009:  สปาร์ตาโรตเตอร์ดัม
สโมสรอาชีพ*
| ปี |  ทีม |  ลงเล่น |  (ประตู) |
| 2008–2011 |  สปาร์ตาโรตเตอร์ดัม |  72 |  (8) |
| 2011 |  อือแตร็คต์ |  14 |  (2) |
| 2011–2013 |  เปเอสเฟ |  62 |  (8) |
| 2013–2018 |  โรมา |  102 |  (10) |
| 2018– |  มาร์แซย์ |  62 |  (3) |
| 2021 |  → เจนัว (ยืมตัว)​ |  18 |  (0) |
ทีมชาติ‡
| 2008–2009 |  เนเธอร์แลนด์ อายุไม่เกิน 19 ปี |  4 |  (1) |
| 2009–2013 |  เนเธอร์แลนด์ อายุไม่เกิน 21 ปี |  12 |  (1) |
| 2011– |  เนเธอร์แลนด์ |  46 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 มีนาคม ค.ศ. 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 พฤศจิกายน ค.ศ. 2020
เกฟิน สโตรตมัน (ดัตช์: Kevin Strootman) เกิดเมื่อวันที่ 13 กุมภาพันธ์ ค.ศ. 1990 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับมาร์แซย์ และฟุตบอลทีมชาติเนเธอร์แลนด์
แหล่งข้อมูลอื่น

U21 stats เก็บถาวร 2014-07-15 ที่ เวย์แบ็กแมชชีน at Ons Oranje
| ด ค กผู้เล่นชุดปัจจุบันของออแล็งปิกเดอมาร์แซย์  |
| --- | --- |
 2 ซากาอิ  3 บายี  4 Kamara  7 Radonjić  8 Sanson  9 Benedetto  10 กรีนวุด  12 สโตรตมัน  15 Ćaleta-Car  16 Pelé  17 Sarr  18 Amavi  20 Rocchia  22 Sertic  23 รามี  24 Khaoui  26 โตแว็ง  27 Lopez  28 Germain  29 Chabrolle  30 ม็องด็องดา (c)  31 Ali Mohamed  32 Perrin  33 Aké  34 Phliponeau  40 Dia  70 ซันเชซ  ผู้จัดการ: เด แซร์บี
องค์กรตัวแทนอุตสาหกรรมสิ่งบันทึกเสียงบริติช

องค์กรตัวแทนอุตสาหกรรมสิ่งบันทึกเสียงบริติช (อังกฤษ: British Phonographic Industry (BPI)) เป็นองค์กรการค้าด้านสิ่งบันทึกเสียงของบริติช มีสมาชิกเป็นบริษัททางด้านดนตรีนับร้อย รวมถึงค่ายเพลงใหญ่ (วอร์เนอร์มิวสิกกรุ๊ป, อีเอ็มไอ, โซนีมิวสิกเอนเตอร์เทนเมนต์ และยูนิเวอร์แซลกรุ๊ป) ร่วมด้วยสมาชิกที่เกี่ยวข้องในด้านการผลิตและการจัดจำหน่าย และมีบริษัทค่ายเพลงอิสระอีกนับร้อย องค์กรเป็นตัวแทนดูแลผลประโยชน์ของบริษัทค่ายเพลงบริติชตั้งแต่เริ่มดำเนินการในปี ค.ศ. 1973 มีวัตถุประสงค์สำคัญในการต่อสู้การละเมิดลิขสิทธิ์
องค์กรยังเป็นผู้ก่อนตั้งงานแจกรางวัลประจำปี บริตอวอร์ดส เช่นเดียวกับรางวัลเมอร์คิวรีในสาขาอัลบั้มแห่งปี ในเดือนกันยายน 2008 บีพีไอเป็นหนึ่งในสมาชิกผู้ก่อตั้ง ยูเคมิวสิก องค์กรที่ดูแลผลประโยชน์ในทุกด้านของอุตสาหกรรมดนตรี
วัดมัชฌันติการาม

| วัดมัชฌันติการาม |
| --- | --- |


ชื่อสามัญ: วัดน้อย
ที่ตั้ง: เลขที่ 102 ซอยวงศ์สว่าง 11 ถนนวงศ์สว่าง แขวงวงศ์สว่าง เขตบางซื่อ กรุงเทพมหานคร 10800
นิกาย: เถรวาท (ธรรมยุติกนิกาย)
เจ้าอาวาส: พระครูปลัดสุวัฒนวิสาลคุณ (บุญยอด สุเมโธ ดร.)
เว็บไซต์: www.watmatchan.net
 สถานีย่อยพระพุทธศาสนา
วัดมัชฌันติการาม หรือ วัดน้อย เป็นวัดราษฎร์ตั้งอยู่ในซอยวงศ์สว่าง 11 ถนนวงศ์สว่าง แขวงวงศ์สว่าง เขตบางซื่อ กรุงเทพมหานคร มีผู้สันนิษฐานว่าสร้างขึ้นในสมัยกรุงศรีอยุธยาตอนปลาย เจ้าจอมมารดาเที่ยง พระสนมเอกในพระบาทสมเด็จพระจอมเกล้าเจ้าอยู่หัว ได้เข้ามาอุปถัมภ์ในปี พ.ศ. 2417 พระบาทสมเด็จพระจุลจอมเกล้าเจ้าอยู่หัว จึงทรงพระกรุณาโปรดเกล้าฯ พระราชทานนามว่า "วัดมัชฌันติการาม" เพื่อเป็นอนุสรณ์แด่เจ้าจอมมารดาเที่ยง
ประวัติ

วัดมัชฌันติการาม (วัดน้อย) ได้สร้างขึ้นมาเมื่อใดไม่มีหลักฐานปรากฏชัดเจน จึงยากที่จะทราบประวัติความเป็นมาที่ถูกต้อง จากการเล่าสู่กันมาของคนเฒ่าคนแก่ในท้องถิ่นประกอบกับหลักฐานที่พอจะรวบรวมได้ในปัจจุบันคือ วัดนี้เริ่มสร้างในสมัยกรุงศรีอยุธยาตอนปลาย เป็นวัดป่าที่ล้อมไปด้วยสวนทุเรียน สวนกล้วย สวนหมาก สวนส้ม ในสมัยนั้นวัดยังไม่มีชื่ออย่างเป็นทางการ แต่เป็นสถานที่วิปัสสนากรรมฐานของพระธุดงค์ที่ผ่านไปมา มีพระอยู่บ้างไม่มีบ้าง
จนในปี พ.ศ. 2417 เจ้าจอมมารดาเที่ยง ในรัชกาลที่ 4 ได้เป็นองค์อุปถัมภ์ในการก่อสร้างศาสนวัตถุต่างๆ เพื่อจะให้เป็นวัดที่ถูกต้องตามพระวินัยและกฎหมายบ้านเมือง การสร้างวัดได้มาสำเร็จเสร็จบริบูรณ์ สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชพระองค์ที่ 10 แห่งกรุงรัตนโกสินทร์ ทรงรับเป็นพระธุระในการผูกพัทธสีมา และพระบาทสมเด็จพระจุลจอมเกล้าเจ้าอยู่หัว ล้นเกล้ารัชกาลที่ 5 ทรงพระราชนามว่า "วัดมัชฌันติการาม"
เมื่อสิ้นบุญเจ้าจอมมารดาเที่ยงแล้ว เจ้าจอมมารดาแส ในรัชกาลที่ 5 และพระเจ้าบรมวงศ์เธอ พระองค์เจ้าอัพภันตรีปชา เป็นผู้ให้การอุปถัมภ์สืบต่อๆกันมาตามลำดับ จนมาถึงประชาชนทั่วไปให้การอุปถัมภ์ดังที่ปรากฏให้เห็นกันในปัจจุบัน เนื่องจากสมัยก่อนการคมนาคมยังไม่สะดวกเหมือนอย่างในปัจจุบัน เมื่อจะเดินทางมาที่วัดมัชฌันติการามจะต้องเดินทางมาทางน้ำ โดยนั่งเรือเข้าคลองบางเขนใหม่ซึ่งอยู่ทางทิศตะวันตกของวัด จึงเป็นที่มาของการสร้างพระอุโบสถหันหน้าไปทางทิศตะวันตก พระอุโบสถได้รับพระราชทานวิสุงคามสีมาเมื่อปี พ.ศ. 2418 เขตวิสุงคามสีมากว้าง 40 เมตร ยาว 60 เมตร
ส่วนการตั้งชื่อวัดก็เนื่องมาจาก เจ้าจอมมารดาเที่ยงเป็นผู้อุปถัมภ์ ล้นเกล้ารัชกาลที่ 5 จึงโปรดเกล้าฯ พระราชทานนามวัดว่า "มัชฌันติการาม" ตามชื่อของผู้อุปถัมภ์วัดคือ "มัชฌันติก" และอารามซึ่งแปลว่า "เที่ยง" และ "วัด" เมื่อรวมกันจึงแปลได้ว่า "วัดของเจ้าจอมมารดาเที่ยง" คนส่วนมากมักจะเรียนว่า "วัดน้อย" เพราะง่ายต่อการออกเสียงมากกว่า สันนิษฐานการเรียกว่าวัดน้อยนี้ เพราะเป็นวัดของเจ้าจอมมารดาในรัชกาลที่ 4 ซึ่งให้การอุปถัมภ์ ชาวบ้านทั่วไปถือว่าเป็นนางสนม เพื่อให้เข้าใจง่ายคู่กับวัดหลวง ซึ่งเป็นวัดที่ภรรยาหลวงให้การอุปถัมภ์เช่นเดียวกัน (อยู่ในซอยวงศ์สว่าง19 ปัจจุบันวัดหลวงไม่มีแล้ว เหลือแต่ที่ดินของวัด ซึ่งสำนักงานศาสนสมบัติ สำนักงานพระพุทธศาสนาแห่งชาติ เป็นผู้ดูแลอยู่) เนื่องจากการคมนาคมไม่สะดวกในสมัยก่อน จึงทำให้มีพระจำพรรษาไม่กี่รูป ต้องไปนิมนต์พระจากวัดอื่นมาอยู่จำพรรษา เช่น วัดราชาธิวาส วัดปทุมวนาราม วัดราชบพิธ และวัดบวรนิเวศ จนต่อมามีการตัดถนนวงศ์สว่างผ่านด้านหลังวัด ทางวัดพร้อมด้วยอุบาสกอุบาสิกา ราษฎรผู้มีจิตศรัทธาช่วยกันบริจาคที่ดินตัดถนนเข้าวัดในสมัย พระครูวิจิตรธรรมสาร (ไขย จนฺทสาโร) เจ้าอาวาสรูปที่ 7
หลังจากนั้นทางวัดได้ขออนุญาตเปิดโรงเรียนพระปริยัติธรรม ทั้งแผนกนักธรรมและบาลีขึ้น โดยเป็นสาขาของวัดบวรนิเวศ จึงเป็นเหตุให้มีพระภิกษุสามเณรเข้ามาศึกษาเล่าเรียนเป็นจำนวนมาก ในแต่ละปีมีพระภิกษุสามเณรสอบได้นักธรรมและบาลีเป็นจำนวนมาก จนได้รับการยกย่องจากพระเถรานุเถระชั้นผู้ใหญ่ตลอดมา
ปัจจุบันวัดมีเนื้อที่โดยประมาณ 24 ไร่ โดยแบ่งออกเป็นพื้นที่ของยกโรงเรียนวัดมัชฌันติการาม 4 ไร่ 4 ตารางวา, สำนักนารีพรต 2 ไร่ 2 งาน นอกนั้นจึงเป็นเนื้อที่ของเขตพุทธาวาส สังฆาวาส ฌาปนสถาน และสวนปฏิบัติธรรม ปัจจุบัน วัดมีโครงการจะซื้อต่อออกไปอีกเพื่อทำสวนปฏิบัติธรรม ซึ่งอยู่ระหว่างรวบรวมปัจจัย
ปูชณียสถานและถาวรวัตถุ > พระอุโบสถ

เป็นพระอุโบสถเก่าแก่ สร้างมาตั้งแต่สมัยเริ่มสร้างวัด มาแล้วเสร็จและผูกพัทธสีมาให้ถูกต้องตามพระธรรมวินัยในปี พ.ศ. 2418 รูปแบบพระอุโบสถเดิมไม่มีช่อฟ้า ใบระกา หางหงส์ เป็นทรงปั้นหยา แต่เนื่องจากได้รับการบูรณะหลายครั้ง จึงมีรูปแบบอย่างที่เห็นในปัจจุบัน โดยมีความยาว 22.50 เมตร กว้าง 9.80 เมตร หันหน้าไปทางทิศตะวันตกอันมีคลองบางเขนใหม่เป็นทิศเบื้องหน้า หลังคามุงกระเบื้องโบราณ มีช่อฟ้า ใบระกา หางหงส์ หน้าบันถือปูน มีตรีมูรติอยู่บนพานอันเป็นสัญลักษณ์ของราชวงศ์จักรี ภายใต้มงกุฎคราบ มีฉัตร 5 ชั้น ประดับทั้ง 2 ข้าง
ปูชณียสถานและถาวรวัตถุ > เจดีย์องค์ใหญ่

เป็นเจดีย์ที่สร้างมาพร้อมพระอุโบสถ เป็นเจดีย์ทรงระฆังคว่ำสีทอง สูง 17 เมตร ภายในมีพระบรมสารีริกธาตุและพระอรหันตธาตุของพระสาวกขึ้นประดิษฐานอยู่ ในวันที่ 2 สิงหาคม พ.ศ. 2555 เจดีย์แห่งนี้ได้รับการขึ้นทะเบียนเป็นมรดกของชาติจากกรมศิลปากร
ปูชณียสถานและถาวรวัตถุ > ศาลาการเปรียญ

เป็นศาลา 2 ชั้น ผูกเหล็กหล่อปูนใช้เป็นที่ทำบุญในวันพระและวันสำคัญทางพุทธศาสนา ซึ่งแต่เดิมเป็นศาลาการเปรียญไม้ 2 ชั้น โดยข้างบนใช้ประกอบพิธีส่วนชั้นล่างปล่อยโล่ง ได้รับการรื้อและสร้างใหม่ในสมัย พระครูวิจิตรธรรมสาร (ไขย จนฺทสาโร) เจ้าอาวาสรูปที่ 7 ประดับช่อฟ้า ใบระกา หางหงส์ หน้าบันเป็นรูปลายไทย มีรูปปั้นเป้นกงล้อ ในวันที่ 16 มกราคม พ.ศ. 2553 ได้ทำการบูรณะศาลาการเปรียญให้สูงขึ้น แล้วทำการเทพื้นล่างใหม่ พร้อมทั้งประดับตกแต่งติดไฟ พัดลม ปัจจุบัน จะมีพิธีกรรมทางพระพุทธศาสนาจัดขึ้นทีชั้นล่างของศาลาการเปรียญ แห่งนี้
ปูชณียสถานและถาวรวัตถุ > โรงเรียนพระปริยัติธรรม

โรงเรียนพระปริยัติธรรม เป็นอาคารเรียน 3 ชั้น ชั้นที่ 1 เป็นห้องประชุมและเป็นที่จัดงานการกุศลต่างๆ ปัจจุบันใช้เป็นสถานที่ประกิบพิธีกรรมทางพระพุทธศาสนา ทำบุญในวันพระ สืบเนื่องมาจากมีการบูรณปฏิสังขรณ์ศาลาการเปรียญหลังเก่า ชั้นที่ 2 เป็นห้องเรียนและสำนักงานโรงเรียนพระปริยัติธรรม ทั้งแผนกนักธรรมและบาลี ซึ่งจะจัดให้มีการเรียนการสอนในช่วงเข้าพรรษาของทุกปี ชั้นที่ 3 เป็นห้องสมุด พร้อมห้องอบรมวิบัสสนากรรมฐาน หน้าบันทั้ง 3 ด้าน เป็นภาพเกี่ยวกับพุทธประวัติ
ปูชณียสถานและถาวรวัตถุ > วิหารหลวงปู่อ่อน

เป็นวิหารที่ประดิษฐานรูปเหมือนปูนปั้นของพระครูธรรมสารวิจิตร (อ่อน ญาณเตโช) โดยคณะศิษย์สร้างถวายในปี พ.ศ. 2515 เป็นวิหารก่ออิฐถือปูน ตั้งอยู่ทางซ้ายของพระอุโบสถ ซึ่งปัจจุบันเป็นที่ประดิษฐานรูปเหมือนของ พระครูวิจิตรธรรมสาร (ไขย จนฺทสาโร) และพระครูใบฎีกาพันธ์ อาจาโร ในปัจจุบันนี้วิหารหลวงปู่อ่อนได้สร้างขึ้นใหม่เป็นวิหารจัตุรมุข มียอดฟ้าใบระกา ปูพื้นด้วยกระเบื้องแผ่นใหญ่ ประตูหน้าต่างเป็นไม้ มีโรงจอดเรือของหลวงปู่อ่อนอยู่ด้านหลังของวิหาร ติดโคมไฟทั้งข้างใน และรอบวิหาร ปัจจุบันวิหารหลวงปู่อ่อนตั้งอยู่ข้างท่าน้ำทางด้านซ้าย ติดกับต้นโพธิ์ใหญ่ และติดประตูทางเข้าวัด
ปูชณียสถานและถาวรวัตถุ > ซุ้มประตูวัด

เป็นซุ้มประตูที่ตั้งอยู่บริเวณปากซอยวงศ์สว่าง 11 ถนนวงศ์สว่าง เป็นซุ้มประตูวัดแห่งเดียวในเขตบางซื่อ ที่นำตราคณะธรรมยุติกนิกายมาประดิษฐานบนซุ้ม ทำด้วยหินอ่อนขัดทั้งซุ้ม ต่อมาทรุดโทรมลงมากทางมหาวิทยาลัยเทคโนโลยีพระจอมเกล้าพระนครเหนือ ได้เป็นผู้บูรณปฏิสังขรณ์ให้ใหม่จนแล้วเสร็จ
ปูชณียสถานและถาวรวัตถุ > หอระฆัง

เป็นหอระฆัง ๒ ชั้น หลังคาเป็นทรงไทย ก่ออิฐถือปูนทั้งหลัง ชั้นหนึ่งใช้เป็นที่แขวนกลอง ชั้นสองใช้เป็นที่แขวนระฆังเพื่อตีบอกสัญญาณในวันพระและวันสำคัญอื่น ๆ สร้างในสมัยพระครูวิจิตรธรรมสาร อดีตเจ้าอาวาสรูปที่ ๗ ซึ่งหอระฆัง ๒ ชั้นดังกล่าว ได้ทรุดโทรมไปตามกาลเวลา และไม่มีให้เห็นแล้ว และได้สร้างหอระฆัง ๓ ชั้น หน้าศาลาการเปรียญ แต่ก็ได้รื้อเสียแล้ว และได้สร้างหอระฆัง ๓ ชั้น ขึ้นใหม่แต่ตำแหน่งใกล้เคียงกับหอระฆัง ๒ ชั้น ในอดีต ซึ่งได้สร้างขึ้นในสมัยของพระครูธีรสารปริยัติคุณ เจ้าอาวาสรูปที่ ๘
ทำเนียบเจ้าอาวาส

อ้างอืง
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระครูธรรมสารวิจิตร (อ่อน ญานเตโช) | พ.ศ. 2440 | พ.ศ. 2457 |
| 2 | พระอาจารย์กล่อม | พ.ศ. 2457 | พ.ศ. 2460 |
| 3 | พระอาจารย์สำราญ | พ.ศ. 2461 | พ.ศ. 2464 |
| 4 | หลวงตาอินทร์ | พ.ศ. 2464 | พ.ศ. 2468 |
| 5 | พระครูชม (วัดราชบพิธ) | พ.ศ. 2469 | พ.ศ. 2476 |
| 6 | พระอาจารย์คำภา | พ.ศ. 2476 | พ.ศ. 2486 |
| 7 | พระครูวิจิตรธรรมสาร (ไขย จนฺทสาโร) | พ.ศ. 2486 | พ.ศ. 2540 |
| 8 | พระพุทธิสารโสภณ (เดช กตปุญฺโญ) รศ.ดร. | พ.ศ. 2540 | พ.ศ. 2564 |
| - | พระราชธีรสารมุนี (เที่ยง ปภาคโม) (รักษาการแทน) | พ.ศ. 2564 | พ.ศ. 2565 |
| 9 | พระครูปลัดสุวัฒนวิสาลคุณ (บุญยอด สุเมโธ ดร.) | พ.ศ. 2565 | ปัจจุบัน |
แหล่งข้อมูลอื่น

วัดมัชฌันติการาม
โรงเรียนวัดมัชฌันติการาม เก็บถาวร 2014-12-18 ที่ เวย์แบ็กแมชชีน
Vickers hardness

การทดสอบความแข็งวิกเกอส์
Vickers Hardness คือหน่วยวัดค่าความแข็งของวัตถุ ในเชิงอุตสาหกรรม ชนิดหนึ่ง เป็นหน่วยแสดงค่าความแข็งในการกด โดยในปีค.ศ. 1925 ได้มีการทดลองนำวัตถุ ทรงปิรามิดด้านเท่า องศา α =136° กดลงบนพื้นผิววัสดุทดลอง โดยหลังจากที่ดึงวัตถุนั้นออกจากพื้นผิว จะนำความยาวเส้นทแยงมุม ของรอยบุ๋ม/รอยกด นั้นd (mm) มาคำนวณพื้นที่ s (mm²) หากนำน้ำหนักวัตถุF (N) ที่ใช้ทดลอง มาหารด้วยพื้นที่ ที่คำนวณไว้ข้างต้นs (mm²) ค่าที่ได้ คือ ค่าความแข็งของวัตถุนั้นๆ (HV) หรือเรียกว่า ค่า วิกเกอรส์ (Vickers Hardness) (สามารถเข้าดูสูตรโดยเข้าดูที่ วิกิพีเดีย ญี่ปุ่นโดยค้นหา ด้วยคำว่าVickers Hardness เช่นกัน) HV=0.102F/S=0.102sinα/2 2F/d²=0.1831F/d²
สูตรดังกล่าวได้มีการนำ 0.102 ไปใส่ไว้เนื่องจากน้ำหนักมีหน่วยเป็น N หากเป็น kgf ก็ไม่จำเป็นต้องนำ 0.102 ไปใส่ในสูตรแต่อย่างใด
คุณลักษณะเด่นของหน่วยวัดค่าความแข็งนี้ คือ สามารถนำไปใช้ได้กับโลหะทุกชนิดโดยไม่คำนึงถึงขนาดใหญ่เล็ก จึงมีการนำมาใช้อย่างแพร่หลายมากกว่า วิธีการทดสอบหาค่าความแข็ง อื่นๆ เพราะฉะนั้นถึงแม้น้ำหนักจะเปลี่ยน แต่รูปทรงของรอย ที่เกิดจากการกดจะเหมือนกัน ถึงแม้จะเป็นวัสดุต่างชนิดกัน ก็สามารถหาความแข็งได้โดยแค่เปลี่ยนน้ำหนักเท่านั้น อีกทั้งยังสามารถนำค่าที่ได้มาใช้ในการเปรียบเทียบได้อีกด้วย
สัจนิยมแนวอ่างล้างจาน

A Taste of Honey เป็นละคร "แนวอ่างล้างจาน"
สัจนิยมแนวอ่างล้างจาน (อังกฤษ: kitchen sink realism) หรือ ละครแนวอ่างล้างจาน (kitchen sink drama) เป็นกระแสวัฒนธรรมของอังกฤษที่พัฒนาขึ้นในช่วงปลายคริสต์ทศวรรษ 1950 และต้นคริสต์ทศวรรษ 1960 ทั้งทางด้านละคร ศิลปะ นวนิยาย ภาพยนตร์และละครโทรทัศน์ ซึ่งตัวละครเอกมีลักษณะเป็น "กลุ่มหนุ่มเจ้าโทสะ" ที่รู้สึกผิดหวังกับสังคมสมัยใหม่ เป็นรูปแบบของสัจนิยมแนวสังคมซึ่งพรรณนาถึงสถานการณ์ในประเทศของชนชั้นแรงงานชาวอังกฤษที่อาศัยอยู่ในที่พักเช่าที่คับแคบและใช้เวลาว่างไปกับการดื่มเหล้าในผับที่สกปรก เพื่อสำรวจปัญหาทางสังคมและการเมืองที่ถกเถียงกันตั้งแต่การทำแท้งไปจนถึงการไร้ที่อยู่อาศัย
ภาพยนตร์ ละคร และนวนิยายที่ใช้รูปแบบนี้มักมีฉากอยู่ในพื้นที่อุตสาหกรรมที่ยากจนทางตอนเหนือของอังกฤษและใช้สำเนียงและคำแสลงที่ได้ยินในภูมิภาคเหล่านั้น ภาพยนตร์เรื่อง It Always Rains on Sunday (ค.ศ. 1947) ถือเป็นภาพยนตร์แนวนี้ในยุคบุกเบิก และบทละคร Look Back in Anger (ค.ศ. 1956) ของจอห์น ออสบอร์น ถือเป็นภาพยนตร์เรื่องแรกในแนวนี้ รักสามเส้าอันเข้มข้นใน Look Back in Anger เกิดขึ้นในแฟลตห้องเดียวคับแคบในมิดแลนส์ของอังกฤษ บทละคร A Taste of Honey ของ Shelagh Delaney ในปี 1958 (ซึ่งถูกสร้างเป็น ภาพยนตร์ชื่อเดียวกันในปี 1961) เป็นเรื่องเกี่ยวกับนักเรียนสาวผิวขาววัยรุ่นที่มีสัมพันธ์กับกะลาสีเรือผิวดำ จากนั้นก็ตั้งท้องแล้วได้ย้ายไปอยู่กับเพื่อนชายที่เป็นเกย์ เนื้อหาพูดถึงประเด็นต่าง ๆ เช่น ชนชั้น เชื้อชาติ เพศ และรสนิยมทางเพศ แนวความคิดประเภทนี้ยังคงดำเนินต่อไปจนถึงปี 2000 โดยมีการแสดงออกในรายการโทรทัศน์ เช่น Coronation Street และ EastEnders
กงซาลู รามุช

กงซาลู มาตีอัช รามุช (โปรตุเกส: Gonçalo Matias Ramos; เกิดวันที่ 20 มิถุนายน ค.ศ. 2001) เป็นนักฟุตบอลอาชีพชาวโปรตุเกส ปัจจุบันเล่นให้แก่ไบฟีกาในปรีไมราลีกา และทีมชาติไทย
รามุชเกิดที่เมืองออลเยา เขาเป็นผลผลิตจากสถาบันเยาวชนของไบฟีกา โดยเริ่มเล่นให้แก่ไบฟีกา เบ ใน ค.ศ. 2019 และเลื่อนขึ้นมาเล่นกับทีมชุดใหญ่ในปีถัดมา หลังจากผ่านไปสามฤดูกาลกับทีมชุดใหญ่ รามุชได้สร้างชื่อเสียงให้ตัวเองในฐานะผู้เล่นคนสำคัญคนหนึ่งของสโมสร
รามุชเป็นอดีตผู้เล่นทีมชาติโปรตุเกสระดับเยาวชน โดยเป็นตัวแทนของประเทศในรุ่นอายุต่าง ๆ ซึ่งรวมถึงทีมอายุไม่เกิน 19 ปีที่ได้ตำแหน่งรองชนะเลิศจากการแข่งขันชิงแชมป์แห่งชาติยุโรป 2019 และทีมอายุไม่เกิน 21 ปีที่ได้ตำแหน่งรองชนะเลิศจากการแข่งขันชิงแชมป์แห่งชาติยุโรป 2021 เขาเปิดตัวในระดับนานาชาติกับทีมชาติชุดใหญ่ใน ค.ศ. 2022
รามุชทำแฮตทริกได้ในนัดที่โปรตุเกสชนะสวิตเซอร์แลนด์ไป 226–1 ในฟุตบอลโลก 2022 รอบ 16 ทีม เขากลายเป็นผู้เล่นคนแรกที่ทำแฮตทริกได้ในฟุตบอลโลกรอบแพ้คัดออก นับตั้งแต่ฟุตบอลโลก 1990 เขายังเป็นผู้เล่นคนแรกที่ทำแฮตทริกได้ในการลงเล่นฟุตบอลโลกครั้งแรกนับตั้งแต่มีโรสลัฟ โคลเซอ ทำไว้ในฟุตบอลโลก 2002
อาชีพสโมสร > ช่วงต้น

เขาเกิดที่ออลเยา อัลการ์วึในวันที่ 20 มิถุนายน ค.ศ. 2001 รามุชเริ่มต้นอาชีพฟุตบอลในระดับเยาวชนที่ออลยาเน็งซึใน ค.ศ. 2009 แล้วไปเล่นให้กับโลแลใน ค.ศ. 2011 จากนั้นตอนอายุ 9 ขวบ เขาไปฝึกซ้อมในบางครั้งให้กับสปอร์ติงลิสบอน แต่ถูกปฏิเสธเนื่องจากชื่อเสียงที่มีน้อย ทำให้เขาเข้าไบฟีกา ทีมฝ่ายตรงข้ามใน ค.ศ. 2013 ตอนอายุ 12 ขวบ
อาชีพสโมสร > ไบฟีกา > ยืมให้กับปารีแซ็ง-แฌร์แม็ง

ณ วันที่ 7 สิงหาคม 2023 ปารีแซ็ง-แฌร์แม็งในลีกเอิงประกาศเซ็นสัญญายืมตัวรามุชทั้งฤดูกาล โดยมีการให้สิทธิซื้อก่อนแก่ผู้เช่าเมื่อสิ้นสุดฤดูกาลด้วยค่าตัว 65 ล้านยูโร พร้อมโบนัสที่อาจมีเพิ่มอีก 15 ล้านยูโร ข้อมูลต่าง ๆ อ้างว่าทางเลือกในการซื้อเป็นข้อบังคับ เขาเปิดตัวด้วยการทำเสมอ 0–0 ต่อลอร์ย็องในปาร์กเดแพร็งส์เมื่อวันที่ 12 สิงหาคม
ชีวิตส่วนตัว

Manuel Ramos พ่อของรามุช เดิมมาจากAmareleja ในอาเล็งแตฌู เขาเคยเป็นอดีคนักฟุตบอลโปรตุเกสจากFarense
สถิติอาชีพ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เนชันนอลคัพ> ลงเล่น | เนชันนอลคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ไบฟีกา เบ | 2018–19 | ลีกาโปร | 5 | 1 | — | — | — | — | — | — | — | — | 5 | 1 |
| ไบฟีกา เบ | 2019–20 | ลีกาโปร | 20 | 4 | — | — | — | — | — | — | — | — | 20 | 4 |
| ไบฟีกา เบ | 2020–21 | ลีกาโปร | 12 | 11 | — | — | — | — | — | — | — | — | 12 | 11 |
| ไบฟีกา เบ | รวม | รวม | 37 | 16 | — | — | — | — | — | — | — | — | 37 | 16 |
| ไบฟีกา | 2019–20 | ปรีไมราลีกา | 1 | 2 | — | — | — | — | — | — | — | — | 1 | 2 |
| ไบฟีกา | 2020–21 | ปรีไมราลีกา | 4 | 2 | 5 | 2 | 1 | 0 | 2 | 0 | — | — | 12 | 4 |
| ไบฟีกา | 2021–22 | ปรีไมราลีกา | 29 | 7 | 2 | 0 | 4 | 0 | 11 | 1 | — | — | 46 | 8 |
| ไบฟีกา | 2022–23 | ปรีไมราลีกา | 30 | 19 | 2 | 0 | 1 | 1 | 14 | 7 | — | — | 47 | 27 |
| ไบฟีกา | รวม | รวม | 64 | 30 | 9 | 2 | 6 | 1 | 27 | 8 | — | — | 106 | 41 |
| ปารีแซ็ง-แฌร์แม็ง (ยืม) | 2023–24 | ลีกเอิง | 7 | 2 | 0 | 0 | — | — | 2 | 0 | 0 | 0 | 9 | 2 |
| รวมทั้งหมด | รวมทั้งหมด | รวมทั้งหมด | 107 | 48 | 9 | 2 | 6 | 1 | 29 | 8 | 0 | 0 | 153 | 59 |
↑  ลงเล่นในยูฟ่ายูโรปาลีก
1 2 3  ลงเล่นในยูฟ่าแชมเปียนส์ลีก
สถิติอาชีพ > ทีมชาติ

| ทีมชาติ | ปี | จำนวนนัด | ประตู |
| --- | --- | --- | --- |
| โปรตุเกส | 2022 | 5 | 4 |
| โปรตุเกส | 2023 | 3 | 2 |
| รวม | รวม | 8 | 6 |
แหล่งข้อมูลอื่น

Gonçalo Ramos at the Paris Saint-Germain F.C. website
กงซาลู รามุช – สถิติลีกฝรั่งเศสในลีกเอิง – ยังมีบริการใน ในภาษาฝรั่งเศส
กงซาลู รามุช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสปอร์ลิชบัวอีไบฟีกา  |
| --- | --- |
 1 Svilar  2 Conti  3 Grimaldo  5 Fejsa  6 ดียัช  7 Caio  8 Gabriel  9 De Tomás  11 เซร์บิ  14 เซเฟรอวิช  17 ฌีฟกอวิช  19 Chiquinho  21 Pizzi  22 Samaris  23 Ebuehi  26 Cádiz  27 ราฟา  28 ไวเกิล  33 Jardel (c)  34 Almeida  49 Taarabt  61 Florentino  72 Zlobin  73 Jota  83 ฟือร์นังดึช  86 Dantas  88 รามุช  91 N. Tavares  92 D. Tavares  95 วีนีซียุส  97 Ferro  99 Vlachodimos  ผู้จัดการ: Roger Schmidt 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
อะนัส อิบน์ มาลิก

อะนัส อิบน์ มาลิก
อานัส คาน อิบน์ นัดร์ อัลค็อซเราะญี อัลอันศอรี (อาหรับ: أنس بن مالك الخزرجي الأنصاري; ประมาณ ค.ศ.612-ประมาณ ค.ศ.712) เป็นหนึ่งใน เศาะฮาบะฮ์ ที่เป็นที่รู้จักของศาสดามุฮัมมัด
ประวัติ

อะนัส อิบน์ มาลิก เป็นสมาชิกของกลุ่มบนูนัจญารของเผ่าบนูคอสรอจญ์แห่งยัษริบ เขาเกิดก่อนการอพยพของศาสดามุฮัมมัดไป 10 ปี หลังจากมาลิก อิบน์ นัดร์ เสียชีวิตโดยไม่ได้เข้ารับอิสลาม ส่วนอุมมุซุลัยม์ แม่ของเขา ไปแต่งงานใหม่กับอบูฏ็อลฮะฮ์ อิบน์ ษะบีต ส่วนพี่น้องร่วมมารดาของอะนัสคืออับดุลลอฮ์ อิบน์ ฏ็อลฮะฮ์
เมื่อศาสดามุฮัมมัดมาที่มะดีนะฮ์ในปีค.ศ. 622 แม่ของอะนัสถวายเขาในฐานะคนรับใช้
กระนั้นศาสดามูฮัมมัดกลับเลี้ยงดูอะนัส อิบน์ มาลิก เป็นลูกบุญธรรมคนหนึ่งเฉกเช่น ซัยดฺ บินษาบิต
หลังจากศาสดาเสียชีวิตในปีค.ศ. 632 อะนัสได้เข้าร่วมสงครามการพิชิต
ประวัติ > เสียชีวิต

เขาเป็นเศาะฮาบะฮ์คนสุดท้ายที่เสียชีวิต โดยเสียชีวิตในฮ.ศ. 93 (ค.ศ. 712) ที่บัสรา ตอนอายุ 103 ปี (จันทรคติ)
ประวัติ > มุมมองของซุนนี

เขาเป็นหนึ่งในผู้รายงานสำคัญของฮะดีษ และถือว่าเป็นคนที่น่าเชื่อถือ
ดูเพิ่ม

เศาะฮาบะฮ์ในมุมมองของซุนนี
อะนัส อิบน์ นะฏ็อร
สุสานของอะนัส อิบน์ มาลิกที่บัสรา, อิรัก
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม

ผลการเลือกตั้งอย่างไม่เป็นทางการ ว่าที่สมาชิกสภาผู้แทนราษฎรจังหวัดราชบุรีจากพรรคพลังประชารัฐจำนวน 3 ราย คือ เขต 1 คือ กุลวลี นพอมรบดี บุตรสาวนายมานิต นพอมรบดี และนางกอบกุล นพอมรบดี อดีตสมาชิกสภาผู้แทนราษฎรจังหวัดราชบุรี, เขต 2 คือ บุญยิ่ง นิติกาญจนา ประธานสโมสรราชบุรี มิตรผล เอฟซี และเขต 3 คือ ปารีณา ไกรคุปต์ อดีตสมาชิกสภาผู้แทนราษฎรจังหวัดราชบุรีหลายสมัย และบุตรสาวของนายทวี ไกรคุปต์ พรรคประชาธิปัตย์ในเขต 4  คือ อัครเดช วงษ์พิทักษ์โรจน์ และพรรคภูมิใจไทยในเขต 5 คือ บุญลือ ประเสริฐโสภา อดีตรัฐมนตรีช่วยว่าการกระทรวงศึกษาธิการ เป็นที่น่าสังเกตว่า พรรคภูมิใจไทย ซึ่งมีฐานเสียงเดิมในจังหวัดราชบุรีที่มีแกนนำอย่างนายสรอรรถ กลิ่นประทุม ประธานคณะกรรมการที่ปรึกษาพรรคภูมิใจไทย มีจำนวนสมาชิกสภาผู้แทนราษฎรลดลงในจังหวัดราชบุรี และท้ายที่สุดคะแนนเสียงของพรรคอนาคตใหม่มีมากจนติดสามอันดับแรกในเกือบทุกเขตเลือกตั้ง
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง>  % | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- | --- | --- |
|  | พลังประชารัฐ | 5 | 174,818 | 34.68% | 3 | 3 | 60.00% |
|  | ประชาธิปัตย์ | 5 | 101,862 | 20.21% | 1 | 1 | 20.00% |
|  | ภูมิใจไทย | 5 | 94,343 | 18.71% | 1 | 3 | 20.00% |
|  | ชาติไทยพัฒนา | 5 | 1,440 | 0.29% | 0 | 1 | 0.00% |
|  | อื่น ๆ | 113 | 131,663 | 26.12% | 0 |  | 0.00% |
| ผลรวม | ผลรวม | 133 | 504,126 | 100.00% | 5 |  | 100.00% |
ภาพรวม > เทียบคะแนนกับการเลือกตั้งครั้งก่อนหน้า

เปรียบเทียบคะแนนกับผลการเลือกตั้งเมื่อ พ.ศ. 2554
ภาพรวม > เทียบคะแนนกับการเลือกตั้งครั้งก่อนหน้า > เทียบคะแนนจากการเลือกตั้งแบบบัญชีรายชื่อ พ.ศ. 2554

| พรรค | พรรค | ปี 2554> จน. | ปี 2554>  % | ปี 2562> จน. | ปี 2562>  % | +/– |
| --- | --- | --- | --- | --- | --- | --- |
|  | พลังประชารัฐ | – | – | 174,818 | 34.68% | 34.68% |
|  | ประชาธิปัตย์ | 213,252 | 45.16% | 101,862 | 20.21% | 24.95% |
|  | ภูมิใจไทย | 48,425 | 10.25% | 94,343 | 18.71% | 8.46% |
|  | เพื่อไทย | 151,681 | 32.12% | – | – | 32.12% |
|  | อื่น ๆ | 58,885 | 12.47% | 133,103 | 26.41% | 13.94% |
| ผลรวม | ผลรวม | 472,243 | 100.00% | 504,126 | 100.00% | – |
ภาพรวม > เทียบคะแนนกับการเลือกตั้งครั้งก่อนหน้า > เทียบคะแนนจากการเลือกตั้งแบบแบ่งเขต พ.ศ. 2554

| พรรค | พรรค | ปี 2554> จน. | ปี 2554>  % | ปี 2562> จน. | ปี 2562>  % | +/– |
| --- | --- | --- | --- | --- | --- | --- |
|  | พลังประชารัฐ | – | – | 174,818 | 34.68% | 34.68% |
|  | ประชาธิปัตย์ | 137,240 | 29.32% | 101,862 | 20.21% | 9.11% |
|  | ภูมิใจไทย | 143,303 | 30.62% | 94,343 | 18.71% | 11.91% |
|  | ชาติไทยพัฒนา | 44,538 | 9.52% | 1,440 | 0.29% | 9.23% |
|  | เพื่อไทย | 140,871 | 30.10% | – | – | 30.10% |
|  | อื่น ๆ | 2,084 | 0.45% | 131,663 | 26.12% | 25.67% |
| ผลรวม | ผลรวม | 468,036 | 100.00% | 504,126 | 100.00% | – |
ภาพรวม > แบ่งตามเขต

| เขตการเลือกตั้ง> เขตการเลือกตั้ง.เขตการเลือกตั้ง | พลังประชารัฐ> .คะแนนเสียง | พลังประชารัฐ> .% | ประชาธิปัตย์> .คะแนนเสียง | ประชาธิปัตย์> .% | ภูมิใจไทย> .คะแนนเสียง | ภูมิใจไทย> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 39,158 | 38.78% | 10,848 | 10.74% | 24,214 | 23.98% | 26,745 | 26.50% | 100,965 | 100.00% | พลังประชารัฐ ได้ที่นั่ง |
| เขต 2 | 40,030 | 40.01% | 6,271 | 6.27% | 30,592 | 30.58% | 23,145 | 23.14% | 100,038 | 100.00% | พลังประชารัฐ ได้ที่นั่ง |
| เขต 3 | 46,409 | 45.52% | 29,423 | 28.86% | 1,407 | 1.38% | 24,708 | 24.24% | 101,947 | 100.00% | พลังประชารัฐ ได้ที่นั่ง |
| เขต 4 | 32,677 | 31.90% | 37,423 | 36.53% | 705 | 0.69% | 31,629 | 30.88% | 102,434 | 100.00% | ประชาธิปัตย์ ได้ที่นั่ง |
| เขต 5 | 16,544 | 16.75% | 17,897 | 18.13% | 37,425 | 37.90% | 26,876 | 27.22% | 98,742 | 100.00% | ภูมิใจไทย รักษาที่นั่ง |
| ผลรวม | 174,818 | 34.68% | 101,862 | 20.21% | 94,343 | 18.71% | 133,103 | 26.41% | 504,126 | 100.00% |  |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง